Порнография
Порнография е изобразяването чрез една или друга технология на обекти от сексуално естество с цел полова възбуда. Понятието е различно от еротиката, въпреки че често са взаимозаменяеми. Порнографията се смята за неморална в много религии, в това число (и не само) в християнството, юдаизма и исляма. 

По принцип еротиката съдържа артистичност, сетивност или скрита сексуалност, докато порнографията има за цел да покаже ясно формулиран полов акт. Границата между „еротика“ и „порнография“ често е твърде субективна, като първият термин е използван в много по-положителен смисъл, докато „порнография“ има по-скоро негативно значение.

Порнографията може да бъде под формата на всички видове изкуство – писмен и устен текст, снимки, скулптура, рисуване, движещи се изображения (включително анимация). Може да се използва реквизит (напр. животни, играчки и др.). Тежко дишане и сексуални звуци са често използвани чрез говорители с цел възбуда на зрителя.

Порнографски филми изобразяват секс – съчетават движещи се изображения, еротичен говор и/или еротични звуци, докато списанията съчетават снимки и текст. Новелите и разказите включват текст с подробни описания на традиционен и необичаен секс, понякога с илюстрации. Изпълнение на живо също може да бъде наречено порнографско.

Терминът „порнографски“ понякога е използван със значение, че нещо, което би трябвало да бъде дискретно, тайно или лично е откровено и неприлично изнасяно пред очите на обществото в разрез със социалните норми. С промените в Наказателния кодекс от 26 април 2007 г. в България се забранява създаването и разпространението на порнографски материали, включително и по Интернет.

Противниците на порнографията са два вида: консервативни граждани, които се боят, че порнографията разлага обществения морал и някои феминистки като Андрея Дуоркин, които виждат в порнографията механизъм за поддържане на съществуването на мъжкото господство и патриархата.

В България 
Порнографията е забранена на територията на България. Законодателството има изричната разпоредба в Наказателния кодекс, която гласи: чл. 159, престъпление извършва всеки - без изключения, който създава, излага, представя, излъчва, предлага, продава, дава под наем или по друг начин разпространява порнографски материал.

Терминология 
Първото значение на порнография било „писане за проститутки“, класическите гръцки корени πόρνη и γρφειν. Πόρνη е евфемизъм и буквално означава „нещо продадено“. Свързан е с гръцкия глагол περνημι, който означава „аз продавам“. Той произхожда от гръцки термин за мъже, които записвали в хрониките добре познатите πόρναι или опитните проститутки на Древна Гърция.

Фактори за популяризирането на порнографията 
Основен благоприятстващ фактор за развитието и популяризирането на порнографията в световен мащаб е глобалната мрежа интернет. Статистическите изследвания сочат, че порнографските уебсайтове са 4,2 милиона, което е 12 процента от всички съществуващи уебсайтове. Всеки ден се теглят от интернет около 1,5 билиона материали с порнографско съдържание, което е 35 процента от общо регистрираните тегления. Продажбите на материали с порнографско съдържание в интернет възлизат на 4,9 милиарда щатски долара годишно. 40 милиона от жителите на САЩ са отчетени като редовни посетители на порнографски сайтове, от които 72 процента са мъже и 28 процента – жени.

Бележки